cyanic-selkie/wikianc huggingface dataset:
Combine
Combinen neuvonantajat
Half-Life 2: Episode Twossa neuvonantajilla on suurempi rooli kuin kahdessa aikaisemmassa pelissä. Monet niistä ovat selviytyneet Linnoituksen tuhosta ja alkaneet johtamaan Combinen asevoimia Maassa. Vortigauntit ovat alkaneet jäljittämään neuvonantajia eliminoidakseen ne, jotta Combinen sodanjohto lamautuisi ja viestintänsä toisiin ulottuvuuksiin menettäneet Combinen sotilaat joutuisivat epäjärjestyksen valtaan. Episode Twon loppuratkaisussa kaksi neuvonantajaa hyökkää Gordon Freemanin, Alyx Vancen ja Eli Vancen kimppuun White Forestin ohjussiilossa. Toinen neuvonantajista tappaa Elin, mutta Alyxin robotti Dog pelastaa Gordonin ja Alyxin hengen ajamalla neuvonantajat pois paikalta.
Half-Life: Alyx-pelissä Alyxin vapautettua G-Manin vankeudesta tämä antaa Alyxille mahdollisuuden estää isänsä tulevan kuoleman neuvonantajan toimesta ja Alyx onnistuu surmaamaan isänsä tappaneen neuvonantajan estäen tätä tappamasta isäänsä. Myöhemmin Gordon näki Elin seisomassa kuolleen neuvonantajan vieressä.
Half-Life 2: Raising the Barissa suunnittelija Ted Backman mainitsee, että neuvonantajien fyysinen olemus sai vaikutteita tieteiskirjailija Frank Herbertin Dyyni-romaanien sisällöstä.
Combinen teleportaatio
Combinen rodun kehittyneestä tasosta huolimatta sen teleportaatiotaidot ovat melko puutteelliset. Tri. Mossman (paljastuu petturiksi, mutta palaa Half-Life 2:n lopussa takaisin kapinallisten puolelle) selittää, että Combine pystyy teleporttautumaan ainoastaan universumista toiseen, mutta ei toisiin paikkoihin samassa universumissa. Teleportaatiotapa jota tri. Kleiner ja tri. Eli Vance käyttävät (itse asiassa sitä käyttivät myös muut Black Mesan tiedemiehet sekä jopa itse Nihilanth ennen Black Mesan tapausta ja sen aikana) pystyy tähän ja siksi Combine haluaa tämän teknologian. Ollessaan vielä Combinen puolella Tri. Mossman itse asiassa auttoi Combinea rakentamaan Nova Prospektissa teleportin joka pystyi universumin sisäisiin teleportaatioihin, mutta kun se tuhoutui Gordonin ja Alyxin paetessa Nova Prospektista, vaikuttaa, että Combine ehti oppia tästä teleportaatiomuodosta hyvin vähän.
Combinen teleportaatiomuoto, niin rajoitettu kuin se onkin, vaati silti suuren määrän energiaa ja valtavan koneiston toimiakseen, jonkalainen nähtiin Half-Life 2:sen lopussa, jolloin Breen yritti paeta Linnoituksesta käyttämällä Combinen teleporttia. Tämä teleportti vaati kokonaisen reaktorin, nimeltään "pimeän fuusion reaktori" (engl. The Dark Fusion Reactor), joka antoi sille energiaa, kun taas ihmisten kehittämät teleportit vaativat vain pienen määrän energiaa ja hyvin pienen koneiston. (Xeniläiset teleportit näyttävät vaativan vielä vähemmän koneistoa kuin ihmisten teleportit - joissakin tapauksissa ei yhtään - ja vielä vähemmän energiaa. Tähän saattaa kuitenkin löytyä syy Xenin luonnosta eikä Xeniläisten teknologiasta.) Syy tähän on se, että ihmiset käyttävät Xeniä "ulotteisena ritsana", ponnahtaen pois yhdestä universumista toiseen ja yhdestä paikasta tietyssä universumissa toiseen paikkaan samassa universumissa, kun taas Combinen täytyy tämän sijaan muodostaa "tunneli" suoraan ulottuvuuksien läpi tavoittaakseen universumin.
Seitsemän tunnin sota
Seitsemän tunnin sota on konflikti, joka sijoittuu aikaan ennen Half-Life 2:n tapahtumia. Portaalimyrskyt riehuivat Maan yllä (ja Marc Laidlawin mukaan tekevät niin yhä) ja levittivät Xenin elämänmuotoja ympäri Maata, joka sai ihmiset muuttamaan kaupunkeihin turvaan. Samat portaalimyrskyt kiinnittivät Combine-nimisenä tunnetun muukalaisimperiumin huomion, joka saapui Maahan ja tuhosi kaikki Maan asevoimat vain seitsemässä tunnissa. Tri Breen onnistui neuvottelemaan antautumisen koko Maan puolesta pelastaen sodasta selviytyneet, jotka menettivät kuitenkin vapautensa. Breen asetettiin Maan hallitsijaksi Combinen Overwatch-nimisille voimille, mutta hän oli tosiasiassa pelkkä muukalaisimperiumin nukkehallitsija.
Sota on "tyhjä aukko" pelisarjan juonessa ja sitä voidaan tulkita monin tavoin. Sodasta ei ole koskaan keskusteltu pelissä suoraan, vaikkakin tri Eli Vance mainitsee siitä Black Mesa Eastissa jos pelaaja seisoo tarpeeksi kauan Elin työtilassa sijaitsevien sanomalehtileikkeiden edessä. Pelaajan on myös mahdollista tutustua leikkeisiin lisää itsenäisesti. Lisäksi Elin voi kuulla puhuvan sodasta Half-Life 2: Episode Two:n alussa. Syynä sodasta käydystä keskustelun vähyydestä on henkilöhahmojen oletus Gordon Freemanin olevan tietoinen kaikesta siitä, mitä maassa tapahtui tämän ollessa staasitilassa.
Half-Life 2:n alussa G-Man tekee pienen viittauksen sotaan, kertoen Gordon Freemanille, että "kaikki vaivannäkö maailmassa olisi voinut mennä hukkaan". Tämän on yleisesti ymmärretty olevan suora viittaus sotaan, Breenin hirmuhallituksen alkamiseen, ja Gordonin staasitilassa pitämisen syihin. Huolimatta Gordonin yli-inhimillisestä selviytymisestä Black Mesasta, ei olisi ollut mitään, mitä hän tai koko ihmiskunta olisi voinut tehdä pelastaakseen Maan Combinen-imperiumin valtavilta voimilta.
Half-Life 2 alkaa tuntemattoman määrän vuosia kuluttua tästä sodasta, Combinen valta-aseman ollessa jo tukevasti vakiintunut. Half-Life 2: Episode Onen virallisilla internetsivuilla on kuitenkin tietoa, jonka mukaan Half-Life 2 alkaa lähes kaksi vuosikymmentä Black Mesan tapauksen jälkeen. . Tämä aika on myös yhteenkäypä pelien hahmojen ikääntymiseen Half-Lifen ja Half-Life 2:n välillä. Se selittää myös, miksi pelissä ei ole lapsia, sillä Combine asetti ihmisten lisääntymisen estävän rajoituskentän (engl. suppression field) pian sodan jälkeen estäen kaiken ihmisten lisääntymisen noin kahdeksikymmeneksi vuodeksi aina Episode Onen tapahtumiin saakka, jolloin rajoituskenttä poistuu Linnoituksen (engl. Citadel) ollessa pahasti vaurioitunut.
Combinen valta-asema Maassa
Combine hallitsee Maata suurista torneista, jotka tunnetaan nimellä "Linnoitukset" (engl. Citadels). Kaupunki 17:ssa sijaitsevassa Linnoituksessa Maata hallitsee tohtori Breen. Half-Life 2:n lopussa Breenin yrittäessä poistua teleportitse Maasta, joka saa energiansa pimeän fuusion reaktorista, syntyy massiivinen portaali jonka läpi voi nähdä muutamia Linnoitusta muistuttavia rakennuksia.
Half-Life 2:sen alussa Combine tuntuu hallitsevan täysin Maan ihmisten asuttamia osia, eikä se tunnista Gordon Freemania. Tri. Breen kuitenkin ilmoittaa välittömästi Combinen neuvonantajalle Gordonin näyttäytymisestä tämän ilmestyessä hetkeksi hänen toimistohuoneeseensa teleporttionnettomuuden seurauksena pelin alussa. Vain muutama kourallinen kapinallisia, jotka ovat löyhästi järjestäytyneet rähjäiseen vastarintaan, vastustavat salaa Combinea. Gordon Freemanin viimein palattua hänen toimintansa inspiroivat massiivisen kapinan alkavan Kaupunki 17:ssä, joka johtaa täysimittaiseen katutaisteluun kapinallisten ja Combinen sotavoimien välillä.
Syyt Combinen haluun hallita Maata ovat tuntemattomia, paitsi Maan luonnonvarojen loppuun kuluttaminen, ihmisten teleporttiteknologian selville saaminen sekä Maan hallitsevan lajin - ihmisten - orjuuttaminen ja hyväksikäyttö, joko pakkotyössä tai asepalveluksessa huomioon ottaen, että sotilaita, jotka epäonnistuvat pelin aikana Gordonin tappamisessa/vangitsemisessa, uhataan pysyvällä palveluksella syrjäisessä maailmassa.
Rajoituskenttä
Combinen saavutettua Maan valta-aseman imperiumi pystytti maailmanlaajuisen rajoituskentän (engl. suppression field), jonka tarkoitus on pitää ihmisten synnytyslukumäärä nollassa estämällä tiettyjen sikiön kehitykselle tärkeiden proteiiniketjujen muodostuminen. Rajoituskenttä turvaa Combinelle sen, että sillä hetkellä elävät ihmiset ovat lajin viimeinen sukupolvi. Rajoituskenttä lisättiin Half-Life 2:n juoneen selittämään se, miksi lapsia ei ole pelissä lainkaan. Pelin alkuperäisessä konseptissa ennen sen lähdekoodivuotoa lapset olivat osa yhteisöä, työskennellen tehtailla orjatyövoimana Combinelle.
Half-Life 2: Episode One:ssa tri. Isaac Kleiner paljastaa televisiolähetyksissään ympäri kaupunkia että Linnoituksen ollessa lähes tuhoutunut, rajoituskenttä on täten poistunut. Hän kehottaa että "kaikkien tulisi tehdä osansa" ihmislajin väestönkasvatuksesta jos ovat jo paenneet Kaupunki 17:sta, "ennen kuin Combine päättää uudistaa hallinta-asemansa". Myös Half-Life 2: Episode Two:ssa Eli Vance vitsailee tyttärelleen Gordonin kanssa olosta, koska tämän on nyt mahdollista saada lapsia. Peliä pelattaessa vastarintaliikkeen jäsenet tekevät silloin tällöin humoristisia kommentteja rajoituskentästä, kuten: "Kun tämä kaikki on ohi, minä aion paritella".
Mielenhallinta ja muistin muuntelu
Kommentit rautatieasemalla Half-Life 2:sen alussa viittaavat, että Combine huumaa (tai suorastaan myrkyttää) väestöä vesivarantojensa kautta. Yksi kansalainen kommentoi, että: "Älä juo vettä... ne laittavat siihen jotain, että saisivat sinut unohtamaan". En edes muista miten päädyin tänne." Tällaista ei mainita muissa kommenteissa kuin tässä, mutta ideaa vahvistaa monet juoma-automaatit, joissa lukee "DR>[sic] BREENS PRIVATE RESERVE", ja jotka jakavat vettä ilmaiseksi tavallisissa 12 unssin tölkeissä.
Lisäksi Combinen radiolähetyksessä siviilisuojelun (engl. Civil Protection) poliiseille sanotaan: "Muistutus, muistinmuuntelu on ensimmäinen askel etuoikeuksien nostamiseen." Tämä voi selittää sen, miksi yksikään siviilisuojelun poliisi ei pysty liittymään vastarintaan kapinan jälkeen, heidän muistinsa saattaa joko kieltää heitä suuntaamasta mitään negatiivisia ajatuksia Combinen esimiehiään kohtaan tai ohjata ne uskomaan, että Combinea täytyy suojata. Barney Calhoun, huomattava kapinallisten jäsen, on kuitenkin pystynyt onnistuneesti soluttautumaan ja toimimaan siviilisuojelussa pysyen kuitenkin kapinallisten puolella.
Tietoa pakotetusta muistin muuntelusta voi löytää pelien datatiedostoista, tietystä mallista nimeltä "soldier bed" (suom. sotilaan sänky), ja samainen laite nähdään myöhemmin Linnoituksen sisällä Episode One:ssa. Tämä laite muistuttaa läheisesti erästä konseptikuvitusta Half-Life 2: Raising the Bar:issä. Laite itsessään koostuu Combinen lähettimistä ja laitteista jotka on yhdistetty toiseen, kädentapaiseen laitteeseen, johon on kiinnitetty Combinen muokkaama ihminen. Tähän kädentapaiseen laitteeseen on kiinnitetty vielä simpukkamainen koje, joka peittää Combinen sotilaan päätä. Laitteeseen sisältyy myös kolme erilaista paneelia ja näyttöä. Lisäksi laite päästää karmeita subliminaalista viestintää muistuttavia ääniä; tämä video/ääniviestintäsysteemi selittää myös millaista on sotilaskoulutus, jota normaalit transhumaanit yksilöt käyttävät.
Tämä malli, sekä muutamat datatiedostoista löytyvät oudot äänet, viittaavat, että tämä "aivopesumuotoinen" muistin muuntelu on tärkeä osa transhumaaneja toimenpiteitä. Muistinpyyhkimisprosessit, Combinen propaganda, ja muistin muuntelu johtavat sotilaaseen, joka on kykenemätön kapinoimaan Combinen vaikutusvaltaa vastaan, ja se mahdollistaa myös sotilastaustattomien transhumaanien koulutuksen, jotta ne voisivat tulla osaksi Overwatchin sotavoimia.
Ihmisten joukkotuhonta
Jotkut pelaajat arvelevat, että Combine on tappanut kaikki jäljellä olevat lapset. Todisteet, kuten lasten aavemaiset naurut, joita kuuluu erään kerrostalon leikkikentällä Half-Life 2:sen alussa, itkevä pari jonka voi nähdä pian leikkikentän jälkeen, se, että pelaaja ei näe yhtään lapsia ihmisten eniten asuttamissa paikoissa, vastarintaliikkeen jäsenten kommentit kuten: "olen iloinen, että täällä ei ole lapsia näkemässä tätä" ja hylätyt lelut kuten rikkinäiset nuket tukevat noita teorioita. Ne voisi myös kuitenkin perustella muistutuksiksi menneisyydestä.
Totta kai on myös mahdollista, että pelin kehittäjät ovat jättäneet lapset pois. Peli, jossa lapsi voisi tulla ammutuksi, tulisi helposti kiistanalaiseksi asiaksi mediassa. Muutamissa muissa väkivaltaisissa videopeleissä, kuten Grand Theft Auto-sarjan peleissä, ei ole lapsia tästä syystä. Kuitenkin ne, jotka ovat tätä teoriaa vastaan, ovat tuoneet esille sen tosiasian, että pelaaja ei voi vahingoittaa millään tavalla NPC-hahmoja, joiden on tarkoitettu olevan pelaajan puolella (kuten vastarintaliikkeen jäseniä tai vortigaunteja). Joissain Euroopan maissa on kuitenkin lakeja, jotka kieltävät lapsien edes olevan mukana väkivaltaisissa tilanteissa. Lasten puuttuminen voidaan näin selittää syynä pelin Euroopassa julkaisemisen auttamiseksi. Lapsien puuttumisen ohella pelissä ei ole myöskään vauvoja tai nuoria. Vaikka lapset puuttuvatkin henkilöinä pelistä, pelaaja voi löytää pitkin Kaupunki 17:taa ja muita paikkoja graffitimaalauksia, joissa vaikuttaa olevan joko Combinen sotilas tai vastarinnan jäsen pitelemässä vauvaa.
Enemmän uskottava selitys lasten puuttumiseen on, että Combine asetti rajoituskenttänsä välittömästi voitettuaan Maan sotavoimat, ja kun Combine on ollut Maassa jo lähes kaksikymmentä vuotta, ennen rajoituskentän asettamista syntyneet (ja hengissä selvinneet) vauvat ja lapset ovat kasvaneet nyt aikuisiksi, ja ovat vanhempien ihmisten kanssa luultavasti viimeiset luonnollisesti syntyneet ihmiset. Viktor Antonovin ja Dhabih Engin Half-Life 2: Raising the Bar:issa antaman kommentin mukaan Gordonin matkan varrelle oli suunniteltu tehdas, jota ylläpitivät lapsityöläiset ja lapsikansalaiset, mutta suunnittelutiimi tajusi, että se olisi ollut mahdotonta, sillä Combine oli estänyt ihmisten lisääntymistä jo monta vuotta.
Läpi pelin nähdään monia joukkomurhia, tai vähintään sattumanvaraista tappoa todistavia tekoja, joihin Combine on syyllistynyt. Ravenholmin kaupunkia pommitettiin headcrab-ammuksilla (engl. headcrab shells) aikomuksena tappaa kaikki asukkaat, ja läpi pelin "Highway 17"-kappaletta pelaaja kohtaa lukuisia ruumiita rannan kodeissa, jotkut niistä Combine on polttanut roviolla (nämä ovat tosin saattaneet olla zombeiksi muuttuneita ihmisiä - vaikka Combine käyttääkin headcrabeja, oliota, jotka ihmisen päähän kiinnittyessään muuttavat sen zombiksi, yhtenä hyökkäysmuotona, se ei kuitenkaan pysty hallitsemaan niitä tai niiden luomia zombeja). Pelin lopussa Eli Vance selittää tri. Breenille, että tämä on todistanut "joukkomurhaa ja sanoin kuvaamatonta pahuutta".
Maan luonnonvarojen kuluneisuus
Muutamissa kohdissa Half-Life 2:sta pelaaja voi nähdä kuinka pahasti Combine on kuluttanut Maan luonnonvaroja. Yksi Half-Life 2:sen virallisen kuvailun yksityiskohdista on, että Gordon Freemanin täytyy palata "Maahan, jossa vilisee muukalaisia, ja jonka luonnonvarat ovat kulutettu melkein loppuun. Yksi Maan luonnonvarojen kuluneisuuden huomattavimmista merkeistä on se, että Maan merien korkeus on pudonnut järkyttävästi. Tätä voidaan nähdä pelattaessa rantojen tuntumiin sijoittuvia kappaleita kuten "Highway 17"-kappaletta ja "Sandtraps"-kappaletta, sekä kuljettaessa Kaupunki 17:n vesiväyliä "Water Hazard"-kappaleessa. Rantaviiva on täynnä veneitä ja laivoja jotka lepäävät siinä missä oli aiemmin merenpohja, ja pitkin peliä voi nähdä monia satamia ja laitureita, jotka eivät enää seiso vedessä, vaan pistävät esiin vanhasta merenpohjasta. "Highway 17"-kappaleen alussa Gordon saapuu satamaan, joka on nyt huomattavan matkan päässä vesirajasta. Veden entisen korkeuden voi nähdä sataman rakenteissa olevasta levästä, joka aikaisemmin kerääntyi sataman rakenteisiin vedenrajaan asti, mutta joka yltää nyt jokusia metrejä maan tasoa ylemmäksi. Raising the Bar-kirjassa mainitaan, että tämä massiivinen, planeetanlaajuinen merien tyhjentäminen on suoritettu jättiläismäisen Combinen "kuivurin" avulla, joka on itse asiassa teleportteri, joka siirtää vettä muille Combinen orjuuttamille planeetoille.
Tämän lisäksi monet osat pelimaailmaa ovat loismaisten headcrabien ja myrkyllisen jätteen täyttämiä, joten ne ovat sopimattomia ihmisasutukselle. Yhdyskunnan perusrakenteet ovat joko rappeutumassa (kuten "Highway 17"-kentän ympäristöt, jotka ovat yllättävällä tavalla hunningolla ja vanhojen ruostuvien autojen täyttämät) tai ne on saatettu täysin käyttökelvottomiksi (kuten Nova Prospektissa, jossa alkuperäisen vankilan alueet ovat pääsiassa veden varassa tai muuten huonokuntoisia, jos eivät suorastaan tuhoutuneita "Entaglement"-kentän lopussa sattuneen teleportterin räjähdyksen seurauksena). Päätellen Kaupunki 17:n ulkopuolella vallitsevasta joutomaasta, maatalous ja maanviljely ovat täysin olemattomia; pelissä ei nähdä kertaakaan maatilojen eläimiä tai työvälinetä, joka tuo mieleen, että maatilojen eläimet ovat joko kuolleet sukupuuttoon tai vähintään kriittisesti uhanalaisia. Kalastaja (engl. The Fisherman) Half-Life 2: Lost Coast:issa kertoo, että kaikki syötävä kala on loppunut, vedessä on vain eräänlaisia lihansyöjämatoja, jotka syövät kenet tahansa rantaa kauemmas menevän, ja ovat tulevaisuudessa uhka ihmisille. Half-Life 2: Episode Two:ssa kuitenkin nähdään, että kauempana kaupungeista osa ekosysteemistä näyttää olevan ennallaan.
Kaupunki 17 on myös itsessään huonossa kunnossa, Linnoituksen suunnasta levittäytyvien Combinen mobiiliseinien takia, jotka tuhoavat tiellään olevia rakennuksia. Ei tiedetä, käyttääkö Combine mobiiliseiniä pelkästään kaupungin tuhoamiseen, vai kokoaako se itse asiassa raakamateriaaleja kaupungin rakennuksista. Vaikka Combinen hallinta loppuisikin, kaikkien yläpuolella käsiteltyjen hajottajien vuoksi tarvittaisiin perusteellista uudelleenrakennusta, siivousta ja muukalaisten hävittämistä, jotta Maasta saataisiin taas asuttava paikka.
Half-Life 2:n kehitysvaiheen aikana Combinella oli alun perin valtava tehdasmainen keskus nimeltä "Ilmanvaihto" (engl. Air Excange) joka imi itseensä vähitellen Maan ilmaa ja korvasi sen kemikaaleilla ja muilla myrkyillä, jotka olivat haitallisia ihmisille, päätarkoituksena luoda ympäristö jota alkuperäinen Combinen rotu voisi asuttaa. Gordon Freemanin oli tarkoitus matkustaa Combinen Ilmanvaihtoon laivalla nimeltä The Borealis, jonka kapteenina toimi Odell-niminen mies. Gordonin tekojen Ilmanvaihdossa oli tarkoitus käynnistää ihmisten kapina Kaupunki 17:ssa, mutta kenttä poistettiin, ja kapina sai sen sijaan alkunsa Gordonin teoista Nova Prospektissa. Käsite Ilmanvaihdosta pudotettiin pelin kehitysvaiheessa, ja on epäselvää esiintyykö se pelin virallisessa tarinassa, mutta kun pelissä ei viitata siihen kertaakaan, se tuskin esiintyy. Tämä on varmasti totta, sillä Raising the Bar:in mukaan ilmanvaihdon vaikutukset pakottivat jäljellä olevia ihmisiä pitämään kaasunaamareita todennäköisesti koko ajan, kuten virallisessa konseptitekstissä mainitaan. Ja koska ihmisten ei olla pelissä nähty pitävän kaasunaamareita tai puhuvan niistä, ilmanvaihdon idea poistettiin varmasti kokonaan. Tosin Half-Life 2: Episode Two:n loppupuoliskolla viitataan suorasti Borealikseen, johon Gordonin täytyy tällä kertaa matkustaa pelastamaan tri. Judith Mossman.
Humanoidi Combine
Pääartikkeli: Combinen humanoidit ja synteettiset olennot
Combinen pääasiallinen Maassa sijaitseva sotavoima on humanoideista Combine Overwatch (tohtori Breen on kutsunut sitä nimellä The Transhuman Arm of Combine Ovarwatch eli Combine Overwatcin Transhumaani Aselaji), joka koostu ihmisistä jotka on muokattu transhumaaneiksi (tai superihmisiksi, kuten tri. Kleiner niitä kutsuu) kyborgeiksi. Ne ovat yleisimmin tavattuja vastustajia läpi Half-Life 2:sen. Sotilaiden transhumanismi voi olla toinen syy miksi niitä kutsutaan Combineksi, koska ne ovat sekoitus (eli englanniksi combination) ihmisiä ja muukalaisteknologiaa. On myös tärkeää huomata, että siviilisuojelun poliiseja, toisin kuin sotilaita, ei ohjailla impanttien ja koneiden avulla, mutta ne ovat silti vapaaehtoisina järjestössä, tosin yleneminen arvojärjestyksessä johtaa ihmisyyden muokkaamiseen, kuten muistin muuntelemiseen.
Combinen syntit
Pääartikkeli: Combinen humanoidit ja synteettiset olennot
Syntit (engl. Synths) ovat olioita, jotka ovat Combinen suorittamien pakollisten kehittelyjen ja mukailujen jälkeen tulleet yhdeksi Combinen aselajiksi. Niiden ollessa itseään toistavia, orgaanisia, mutta robottimaisia olioita, jotka levisivät ympäri eri maailmoja, ne orjuutettiin ja mukautettiin Combinen armeijaan, jossa niistä tuli sen selkäranka.
Combine on tuonut Maahan monia erilaisia synttityyppejä, mutta sen lisäksi Combinella on luultavasti myös monia muita synttejä. Seitsemän Tunnin Sodassa synttejä käytettiin luultavasti pääasiallisena hyökkäysmuotona, sillä transhumaanisotilaita, ja muuta teknologiaa, kuten sotilashelikoptereita ja panssariautoja, Combine saattoi alkaa käyttämään vasta kun se oli aloittanut Maan hallitsemisen ja tutustunut sen teknologiaan yhdistelläkseen sitä omansa kanssa.
Combinen taisteluteknologia
Combinen alettua hallita Maata se on luonut monia koneita ja laitteita, jotkut tarkoitettu sotimiseen, jotkut taas ihmisten jokapäiväiseen poliisivalvontaan ja tarkkailuun. Suurin osa Combinen teknologiasta Maassa ei ole itse asiassa sen enempää kuin ihmisten teknologiaa, jonka Combine on vain luonut uudelleen käyttäen omia materiaalejaan. Teknologia kuten helikopterit, tykit ja pyörälliset ajoneuvot ovat kaikki ihmisten keksintöjä, jotka Combine on vain uudelleenluonut.
Combinen kiinteä ja sotaan kuulumaton omaisuus
Yleinen piirre Combinen rakennustekniikassa vaikuttaisi olevan, että suuri osa sen luomuksista muistuttaa valtavia, melko ominaisuuksettomia rakennuksia, lukuun ottamatta niiden pinnassa olevia outoja kuvioita. Toisin sanoen jotkut näyttävät tarpeettomilta komplekseilta, ja toiset omaavat ominaisuuksia, jotka uhmaavat tunnettuja fysiikan lakeja.
Viitteet
Lista stworzeń ze świata Half-Life
Tšuhna
Tšuhna tai suhna on venäläisten käyttämä haukkumasana suomalaisesta, virolaisesta, karjalaisesta sekä inkeriläisestä. Se on peräisin venäläisten suomalaisille antamasta haukkumanimestä "tšuhonets" tai "tšuhonka", jota käytettiin eritoten suomalaisista, jotka toivat kaupunkeihin maataloustuotteita, esimerkiksi maitoa, voita tai munia.
Unkarin Grand Prix 1991
Unkarin Grand Prix 1991 oli kauden kymmenes Formula 1-osakilpailu, joka ajettiin 11. elokuuta Hungaroringilla. Kilpailun voitti paalulta startannut Ayrton Senna.
Rally di Roma Capitale
Rally di Roma Capitale tai Rooman ralli on rallikilpailu, joka järjestetään Rooman kaupungin lähistöllä. Ralli on järjestetty ensimmäisen kerran vuonna 2013 ja se on kuulunut rallin EM-sarjaan vuodesta 2017 lähtien.
Henry Fuseli
thumb|280px|Painajainen 1781. Öljy kankaalle 101.6 cm × 127 cm, Detroit Institute of Arts.
Henry Fuseli (saks. Johann Heinrich Füssli) (6. helmikuuta 1741 Zürich – 16. huhtikuuta 1825 Putney, Surrey) oli saksalais-sveitsiläistä syntyperää oleva brittiläismaalari ja taidekirjailija.
Fuseli syntyi Zürichissä toisena perheen kahdeksastatoista lapsesta. Hänen isänsä oli muotokuvamaalari Johann Caspar Füssli (1706–1782), joka halusi poikansa työskentelevän kirkolle ja lähetti tämän Collegium Carolinum -korkeakouluun Zürichiin. Siellä Henry tapasi Johann Kaspar Lavaterin, ja heistä tuli hyvät ystävät.
Valmistuttuaan papiksi vuonna 1761 Fusel joutui lähtemään maasta autettuaan Lavateria paljastamaan epäoikeudenmukaisen tuomarin, jonka perhe tahtoi myöhemmin kostaa teon. Fuseli matkusti ensin Saksan läpi ja päätyi vuonna 1765 Englantiin, jossa elätti itsensä satunnaisella kirjoittelulla. Hän tutustui Joshua Reynoldsiin, jolle näytti piirroksiaan. Reynoldsin kehotuksesta Fuseli omistautui täysin taiteelle. Vuodet 1770–1778 hän vietti Italiassa, missä hän perehtyi erityisesti Michelangeloon. Hän muutti nimensä Füsslistä Fuseliksi, koska se kuulosti italialaisemmalta.
Vuoden 1779 alussa Fuseli palasi Britanniaan mutta poikkesi matkalla Zürichissä. Siellä Alderman Boydell tarjosi hänelle työtä, ja Fuseli maalasi hänen galleriaansa useita teoksia. Hän myös julkaisi englanninkielisen version ystävänsä Lavaterin fysiognomiaa käsittelevästä teoksesta. Lisäksi Fuseli avusti William Cowperia valmistelemaan Homeroksen tekstien käännöksiä.
Vuonna 1788 Fuseli avioitui Sophia Rawlinsin kanssa, joka oli alun perin yksi hänen malleistaan, ja pian tämän jälkeen hän osallistui Royal Academyn (kuninkaallinen taideakatemia) toimintaan Lontoossa. Kaksi vuotta myöhemmin hänestä tehtiin akateemikko eli merkittävä taideyhteisön jäsen. Vuonna 1799 Fuseli järjesti taidenäyttelyn, jossa oli sarja John Miltonin teosten innoittamia töitä. Teokset olivat valmistuneet yhdeksän vuoden ajanjaksolla, ja Miltonin aihepiireihin lukeutuvia töitä oli 47, joista monet hyvinkin kookkaita. Vuoden kestänyt näyttely ei kuitenkaan menestynyt kaupallisesti. Vuonna 1799 Fuseli kuitenkin nimitettiin akatemiaan maalaustaiteen professoriksi. Neljä vuotta myöhemmin hän erosi virasta mutta palasi siihen taas vuonna 1810 ja jatkoi työtä kuolemaansa saakka.
Ed Wittchow
Edward Wittchow (s. 31. lokakuuta 1992 Burnsville, Minnesota, Yhdysvallat) on yhdysvaltalainen jääkiekkopuolustaja, joka pelaa AHL-joukkue Hershey Bearsissa. Kaudella 2018–2019 hän pelasi myös muutamia otteluita hyökkääjänä.
Ura
Wittchow kävi high schoolin kotikaupungissaan Burnsvillessa. Hän oli kaudella 2010–2011 joukkueensa tehokkain puolustaja tehoilla 9+14=23. Florida Panthers varasi Wittchow'n kuudennella kierroksella 154. pelaajana NHL:n varaustilaisuudessa 2011. < Samana kesänä hänet varasi myös Waterloo Black Hawks koko USHL:n varaustilaisuuden neljäntenä pelaajana ja ensimmäisenä puolustajana. Wittchow siirtyi joukkueeseen kaudeksi 2011–2012. Hän voitti Black Hawksin sisäisen tehotilaston lukemalla +22. Wittchow eteni joukkueensa kanssa aina Clark Cup -finaaleihin saakka, mutta mestaruuden vei lopulta kuitenkin Green Bay Gamblers otteluvoitoin 3–2. Wittchow valittiin kauden päätteeksi USHL:n tulokkaiden tähdistökentälliseen.
Vuodet 2012–2016 Wittchow kävi Wisconsinin yliopistoa Madisonissa. Hän voitti Freshman -vuotensa 2012–2013 päätteeksi WCHA:n mestaruuden. Sophomore -vuotenaan 2013–2014 Wittchow jakoi joukkueensa sisäisen tehotilaston voiton Nic Kerdilesin ja Kevin Schulzen kanssa lukemalla +12. Wisconsin oli vaihtanut divisioonaansa WCHA:sta Big Ten Conferenceen, jonka mestaruuden joukkue voitti. Senior -vuotenaan 2015–2016 Wittchow toimi Wisconsinin kapteenina.
Wittchow ei tehnyt NHL-varauksensa voimassaolon aikana tulokassopimusta Florida Panthersin kanssa. Elokuussa 2016 hän teki vapaana agenttina vuoden mittaisen AHL-sopimuksen seuran farmijoukkue Springfield Thunderbirdsin kanssa. Wittchow osallistui samana syksynä myös Panthersin NHL-joukkueen harjoitusleirille. Hänen AHL:n tulokaskautensa 2016–2017 toi 38 runkosarjaottelussa tehot 2+2=4. Wittchow pelasi osan kaudestaan myös ECHL-joukkue Manchester Monarchsin vahvuudessa, jossa hän pelasi 14 runkosarjaottelua tehopistein 1+8=9.
Kesäkuussa 2017 Wittchow teki Springfield Thunderbirdsin kanssa vuoden mittaisen jatkosopimuksen. Syyskuussa hän osallistui jälleen Florida Panthersin harjoitusleirille. Samassa kuussa Wittchow teki joukkueen kanssa vuoden mittaisen ja kaksisuuntaisen NHL-sopimuksen. Hän pelasi kauden 2017–2018 kokonaan Thunderbirdsin vahvuudessa, jossa Wittchow teki 59 runkosarjaottelussa tehot 5+10=15. Seura palkitsi hänet kauden päätteeksi Thunderbirdsin ”vuoden mies” -palkinnolla ansiokkaasta työstä Springfieldin kaupungin yhteisön eteen.
Kaudeksi 2018–2019 Wittchow siirtyi 1+1-vuotisella sopimuksella SM-liigajoukkue KooKoohon. Hän oli joukkueen tehokkain puolustaja tehoilla 9+9=18, tosin Wittchow pelasi loukkaantumisten myötä myös muutamia otteluita hyökkääjänä.
Elokuussa 2019 Wittchow teki vuoden mittaisen AHL-sopimuksen Hershey Bearsin kanssa. Hän teki siellä 22 runkosarjaottelussa tehot 5+4=9 ja oli joukkueen eniten maaleja tehnyt puolustaja Christian Djoosin kanssa. Suurimman osan kaudestaan Wittchow pelasi kuitenkin ECHL-joukkue South Carolina Stingraysissa, jonka varakapteenina hän toimi. Elokuussa 2020 Wittchow teki Bearsin kanssa vuoden mittaisen jatkosopimuksen.
Pelityyli
Wittchow'n aiemman seuran, SM-liigajoukkue KooKoon urheilutoimenjohtaja Jarno Kultasen mukaan hän on kookas ja ulottuva puolustaja, joka ei kaihda kovaa pelaamista. Kultasen mukaan Wittchow kuitenkin myös liikkuu hyvin, laukoo hyvin ja hänen pelaamisessaan on isoksi pelaajaksi hyvät kiekolliset elementit.
Muuta
Wittchowin pikkusisko Emma on entinen Minnesotan osavaltionyliopistopuolustaja.
MyGrain
thumb|Myötätuulirock 2011 MyGrain on helsinkiläinen melodista death metalia soittava yhtye.
MyGrainin perustivat kesällä 2004 aikaisemmin New Science Band -nimiseen yhtyeeseen kuuluneet Tommy, Resistor ja Matthew. Levy-yhtiö Spinefarm kiinnostui yhtyeestä huhtikuussa 2005 ilmestyneen The Red Frame -demon jälkeen ja osapuolet solmivat pian levytyssopimuksen. MyGrainin esikoisalbumi Orbit Dance julkaistiin Spinefarmin kautta huhtikuussa 2006. Helmikuussa 2008 ilmestynyt seuraaja Signs of Existence sijoittui Suomen albumilistalla parhaimmillaan sijalle 32.
Signs of Existencen julkaisun jälkeen kitaristi Matthew jäi pois yhtyeestä. Hänet korvasi Teemu ”Mr. Downhill” Ylämäki, jonka aiempi yhtye Misery Inc. oli lopettanut toimintansa samoihin aikoihin. Vuonna 2011 julkaistiin yhtyeen omaa nimeä kantava albumi MyGrain, joka sijoittui julkaisuviikollaan albumilistan sijalle 23.
MyGrain lopetti toimintansa vuonna 2015, mutta teki paluun vuonna 2018. Saman vuoden marraskuussa yhtye julkaisi kolme kappaletta sisältäneen EP:n III. Joulukuussa 2019 MyGrain solmi levytyssopimuksen saksalaisen Reaper Entertainment Europen kanssa.
Kefepiimi
Haittavaikutukset
Tyypillisimmät kefepiimin aiheuttamat haittavaikutukset ovat huonovointisuus ja kefalosporiineille tyypillisesti oksentelu, ripuli ja ihottuma. Harvinaisena voi esiintyä neurologisia haittavaikutuksia.
Samsung Galaxy Trend Plus
Samsung Galaxy Trend Plus on korealaisen Samsung Electronicsin vuoden 2013 lopulla myyntiin tullut älypuhelin. Virallinen julkistuspäivä oli 1. joulukuuta. Käyttöjärjestelmänä on Android 4.2.2 Jelly Bean.
Antonio Rosario Mennonna
Antonio Rosario Mennonna (27. toukokuuta 1906 Muro Lucano – 6. marraskuuta 2009 Muro Lucano) oli italialainen roomalaiskatolinen piispa. Hän sai pappisvihkimyksensä 12. elokuuta 1928.
Samsung Galaxy Trend Plus
Puhelimessa on 1,2 gigahertsin tuplaydinprosessori ja 768 megatavua keskusmuistia. Tallennustilaa on neljä gigatavua, josta käyttäjän käytössä on 2,2 gigatavua. Tallennustila on laajennettavissa enimmillään 64 gigatavun microSD-kortilla. Puhelimen neljätuumainen näyttö on TFT-kosketusnäyttö. Takakameran tarkkuus on viisi megapikseliä ja etukameran 0,3 megapikseliä. Akun kapasiteetti on 1 500 milliampeerituntia. SIM-kortin kokona on Mini-SIM.
Antonio Rosario Mennonna
Mennonna nimitettiin 5. tammikuuta 1955 Muro Lucanon hiippakunnan johtoon, ja piispaksi vihkiminen seurasi 13. maaliskuuta. Pääkonsekraattorina toimi Domenico Picchinenna, jota avustivat Matteo Guido Sperandeo ja Augusto Bertazzoni. Mennonna sai 22. helmikuuta 1962 nimityksen Nardòn piispaksi, jona hän toimi, kunnes jäi eläkkeelle 30. syyskuuta 1983. Hän osallistui Vatikaanin toiseen kirkolliskokoukseen. Hän eli 103-vuotiaaksi.
Fire Island
thumb|280px|Fire Islandin sijainti Fire Island on noin 48 kilometriä pitkä ja kilometrin leveä saari Long Islandin eteläpuolella New Yorkin osavaltion Suffolkin piirikunnassa. Saari on luonnonsuojelualuetta lukuun ottamatta 8 kilometrin aluetta saaren länsipäässä. Saarelle liikennöi Long Islandilta lukuisia lauttoja.
Asutus
Fire Islandin asutus on keskittynyt Ocean Beachin ja Saltairen kyliin. Kesän turistikauden aikana ne ovat autottomia, ja ympäri vuoden jaetaan vain rajoitettu määrä ajolupia vakituisille asiakkaille. Fire Islandilla sijaitsee myös useita pienempiä ja järjestäytymättömiä asutuskeskittymiä, joista Fire Island Pines ja Cherry Grove tunnetaan homoseksuaalien lomailupaikkoina. Tämän takia Fire Island pääsi myös Village People -yhtyeen debyyttilevylle, jolle tehtiin saaresta kertova kappale Fire Island. Kappaleessa mainittiin useita silloin saarella sijainneita diskoja, ja kehotettiin välttämään pensaita.
Elämäntapa
Elämäntapa on yksilölle tai yhteisölle tunnusomainen tapa elää tai toimia.
Sosiologiassa elämäntapa on arkielämän tapahtumasarja merkityksineen ja pyrkimyksineen. Elämäntapa sisältää ihmissuhteet, pukeutumisen, kulutustottumukset ja viihteen. Elämäntapaan vaikuttavat ihmisen arvot, asenteet ja elämänkatsomus. Elämäntavan puitteet ovat sen rakenteellisia tekijöitä ja näköalat merkitystekijöitä.
Timo Tompuri
Parhaat sijoitukset arvokilpailuista Tompurilla on 2002 EM-kilpailuiden yhdeksäs sija ja kymmenes sija Edmontonin MM-kilpailuista 2001.
Tompuri sai vuonna 2002 kilpailukieltoa tapauksesta, jossa hän oli palaamassa Espanjasta harjoitusleiriltä yhdessä kuulantyöntäjä Ville Tiisanojan kanssa. He jäivät Ranskassa tullin haaviin kiellettyjen aineiden hallussapidosta. Tompurin ja Tiisanojan mukaan he eivät tienneet, mistä kielletyt aineet olivat peräisin. Tapauksen johdosta heidät asetettiin kilpailukieltoon, mutta Urheilun oikeusturvalautakunta muutti kilpailukiellon varoitukseksi.
187 cm pitkä ja 120 kiloa painava Tompuri edustaa Yleisurheilu-Team Sahalahtea.
Hortense de Beauharnais
Hortense de Beauharnais (10. huhtikuuta 1783 – 5. lokakuuta 1837) oli Hollannin kuningatar ja kuningas Ludvig Bonaparten aviopuoliso Hän oli tulevan Ranskan keisarin Napoleon III:n äiti.
Hortense syntyi Pariisissa. Hänen isänsä oli kenraali Alexandre Vicomte de Beauharnais ja äitinsä Joséphine de Beauharnais. Hänen isänsä teloitettiin 1794 terrorissa ja kaksi vuotta myöhemmin hänen äitinsä meni naimisiin Napoléon Bonaparten kanssa.
Vuonna 1802 Napoléonin pyynnöstä Hortense nai Louis Bonaparten. Avioparilla oli kolme poikaa: Napoléon Louis Charles (1802–1807), Napoléon Louis (1804–1831) ja Charles Louis Napoléon Bonaparte (1808–1873).
Vuonna 1806 keisari Napoleon I nimitti veljensä Louis’n Hollannin kuningaskunnan kuninkaaksi nimellä Ludvig I. Hortense seurasi miestään Haagiin, vaikka heidän avioliittonsa oli onneton ja lasten isyyttä epäiltiin. Kun Louis luopui kruunusta 1810, Hortense palasi lasten kanssa Pariisiin miehensä asettuessa Saksaan.
Vuonna 1811 Hortense synnytti rakastajalleen kreivi Charles de Flahaut’lle pojan, joka otti nimen Charles de Morny. Velipuoli Napoleon III antoi hänelle aikanaan herttuan arvonimen.
Ahjo (Kerava)
Ahjo on Keravan 5. kaupunginosa ja sijaitsee Lahdenväylän itäpuolella hieman yli kaksi kilometriä ydinkeskustasta itään. Alue koostuu Sorsakorven omakotitaloalueesta, Ahjon kerrostaloalueesta ja teollisuusalueesta. Kaupunginosan väkiluku oli 4 871 (2014).
Kuvaus
Alueen vanhoihin taloihin kuuluvat Koukkutien 1970-luvulla rakennetut julkisrahoitteiset VVO:n ja kaupungin kerrostalot ja Ratatien sekä Koukkutien vanha omakotitaloalue. Sorsakorven omakotitaloelue valmistui 1990-luvulla. Terästien varressa on vanha teollisuusalue. Kerrostaloalueella on useita VVO:n, kaupungin ja yksityisten omistamia kerrostaloja Koukkutiellä ja Terästiellä. Uusia taloja rakennetaan Terästien ja Ahjonsillan kupeeseen. Alueella on myös laajoja rakennettuja puistoalueita.
Liikenne
Autolla liikenneyhteydet Ahjoon ovat hyvät Helsingin ja Lahden suunnalta Lahdenväylää pitkin. Myös joukkoliikenneyhteydet ovat kohtuulliset. Talviaikataulukautena vuoroväli Terästien varteen ja Sorsakorpeen on arkisin ruuhka-aikoina noin 10–20 minuuttia, päivisin ja iltaisin 30 minuuttia ja viikonloppuisin 60 minuuttia. Kesäkautena vuoroväli arkisin on 30 minuuttia ja viikonloppuisin 60 minuuttia.
Valdemar IV Atterdag
thumb| Valdemar Atterdag Valdemar IV Atterdag (noin 1320 – 24. lokakuuta 1375) oli Tanskan kuningas 1340–1375. Hän oli Kristofer II:n nuorin poika. Valdemar vietti suurimman ajan nuoruudestaan maanpaossa.
Ahjo (Kerava)
Liikenne
Linja-autojen aikataulut on pääsääntöisesti sovitettu Helsinkiin/Helsingistä kulkevien nopeiden R/D/Z-junien aikataulujen kanssa, mikä tarjoaa vaihtoyhteyden Keravan asemalla. Bussit myös tarvittaessa odottavat myöhässä kulkevaa junaa, jotta liityntäyhteys junasta bussiin toimisi.
Ahjoon suunnitellaan rautatieasemaa.
Valdemar IV Atterdag
Kun interregnumin aikana suurinta osaa Tanskasta hallinnut Gerhard III oli murhattu, julistettiin Valdemar kuninkaaksi vuonna 1340. Valdemar pyrki saattamaan koko Tanskan lujan valtansa alle. Valdemar myi Viron Saksalaiselle ritarikunnalle vuonna 1346 ja valloitti Tanskan aiemmin menettämät Skånen, Hallandin, Öölannin ja Gotlannin. Lisänimi Atterdag tarkoittaa kirjaimellisesti "jälleen päivä" eli idiomaattisemmin jokseenkin 'Päivänpaluu' ja viittaa järjestyksen palautumiseen maassa interregnumin jälkeen.
Valdemarilla ja hänen puolisollaan Helvigillä oli kolme lasta: Kristoffer, Ingeborg ja Norjan kuningas Haakonille naitettu Margareeta, josta tuli myöhemmin Margareeta I. Margareetan aikaansaannoksia oli muun muassa Kalmarin unioni.
Tertta Saarikko
Tertta Saarikko (s. 1953 ) on suomalainen televisiotuottaja ja -ohjaaja sekä entinen malli.
Konserttipianistin tai tennisammattilaisen urasta haaveillut Saarikko kirjoitti ylioppilaaksi Helsingin Suomalaisesta Yhteiskoulusta 1972 ja opiskeli Helsingin yliopiston historiallis-kielitieteellisessä sekä valtiotieteellisessä tiedekunnassa. Hän toimi mallina Eileen Fordin toimistoissa Lontoossa ja Hampurissa ja sai televisioalan oppia muun muassa BBC:ssä Lontoossa ja Jeremy Ironsin kurssilla Kööpenhaminassa.
Saarikon tv-ura alkoi 1970-luvun keskivaiheilla, jolloin hän juonsi yhdessä Jyrki Hämäläisen kanssa Mainostelevision popmusiikkiohjelmaa Kuukauden sävel. Hän toimi pitkään Ylen dokumenttoimituksessa. 1980-luvun taitteessa Saarikko toimitti Pekka Holopaisen kanssa yhteiskunnallista ohjelmasarjaa Avoin kanava. Hän oli mukana tekemässä Television kanavauudistuksen 1993 yhteydessä aloitettua, lyhytaikaiseksi jäänyttä alkuillan ajankohtaisohjelmaa Suomen Televisio.
Nykyisin Saarikko antaa julkisuuden henkilöille esiintymisvalmennusta yrityksensä TS Media Produktion kautta. Hän on opettanut myös muun muassa Lahden ammattikorkeakoulussa sekä Santo Domingon yliopistossa Dominikaanisessa tasavallassa.
Yksityiselämä
Tertta Saarikon äiti oli musiikinopettaja, sosiaalineuvos Seija Järvinen. Saarikon elämänkumppani 1990-luvun alusta lukien oli vuonna 2016 kuollut lahtelainen valtiopäiväneuvos Jouko Skinnari.
Heikki Siikonen
Heikki Lauri Siikonen (5. tammikuuta 1890 Kangasala – 3. joulukuuta 1973 Hyvinkää) oli talousneuvos ja rakennusmestari, jonka toimisto suunnitteli runsaasti rakennuksia ja laati tyyppipiirustuksia ja joka toimi opettajana sekä julkaisi useita rakennusalan tietokirjoja.
Pääsiäispupu
Pääsiäispupu tai pääsiäisjänis on kuvitteellinen jänis, joka tuo lapsille suklaamunia pääsiäisen aikaan monissa Länsi-Euroopan kulttuureissa ja Australiassa. Munia piilottava myyttinen eläin ei ole kaikkialla jänis: Sveitsissä munat tuo käki, ja Saksan joissakin osissa kettu, haikara tai hanhi.
Pääsiäisjäniksessä heijastuu esikristillinen Ostarâ, ja hedelmällisyysmyytti. Jänishän on tunnettu nopeasta lisääntymissyklistään. Pääsiäismuna liittyy tiiviimmin kristillisen mytologiaan, mutta molemmilla on yhteys kevääseen ja kuolema-elämä -vastakkainasetteluun kevään kynnyksellä.
Saksan Münchenissä oli Pääsiäispupumuseo.
thumb|left|Pääsiäispupu vuoden 1907 postikortissa
Ramopunk
Ramopunk on yksi punkin alalajeista. Sen suurin esikuva on Ramones. Merkittävimmistä suomalaisista ramopunk-yhtyeistä voidaan mainita Ne Luumäet, Pojat, Luonteri Surf, Rehtorit ja Häiriköt. Suomen ulkopuolella vastaavasta punk-suuntauksesta käytetään usein nimitystä ramones-core. Saksassa, jossa tunnetaan joitakin suomalaisia yhtyeitä, kuten Ne Luumäet ja Häiriköt, ramopunk-sana viittaa nimenomaan suomalaiseen "ramones-coreen".
Musiikillisesti ramopunkin tunnuspiirteisiin kuuluvat ainakin kahdeksanjakoinen rumpukomppi, kitarasoolottomuus, yksinkertaiset neljän soinnun sävellykset ja kappaleiden aloittaminen yy-kaa-koo-nee-huudahduksella. Genren musiikillisia esikuvia ovat Ramonesin lisäksi muun muassa Misfits ja The Queers, Suomessa myös Ypö-Viis ja Kari Peitsamo. Vaikutteita on otettu varsinkin surf-musiikista, horror punk -teemoista, kauhu- ja toimintaelokuvista ja sarjakuvista. Vanhemmat ramopunk-yhtyeet ovat toimineet esikuvina nuoremmille, kuten Ypö-Viis Luonteri Surfille, Ne Luumäet, Pojat ja Luonteri Surf monille 90-luvulla syntyneille yhtyeille ja näiden ohella Häiriköt 2000-luvulla syntyneille yhtyeille. Tyylin ulkonaisiksi tunnusmerkeiksi voidaan laskea ainakin nahkaiset prätkärotsit, Converse-malliset koristossut, bändipaidat ja sarjakuvahahmopaidat.
Vaikka ensimmäiset suomalaiset ramopunk-yhtyeet Ypö-Viis ja Mopot toimivat jo 1970-luvun lopulla, ilmiö voimistui Suomessa 1980-luvun loppupuoliskolla Ne Luumäkien ja Luonteri Surfin myötä. Vahvimmillaan se oli 1990-luvun alkuvuosina, kun suurinta suosiota nauttineet Ne Luumäet, Pojat ja Luonteri Surf pyörivät jopa hittilistojen kärkisijoilla. Niiden ohella Suomeen syntyi suuri määrä usein melko lyhytikäisiksi jääneitä yhtyeitä.
Pääosin suomalaisen ramopunkin laulukieli on ollut suomi. Muutaman yhtyeet, kuten tamperelaiset The Blitzkrieg Boys ja The Cretins, valitsivat laulukielekseen englannin. 1990-luvun lopulla ramopunk hiipui ja oli lähes kuollut 2000-luvun alussa.
2000-luvulla genre on elpynyt erittäin vahvasti muun muassa ramopunk.com sivuston koottua siitä kiinnostuneita faneja ja yhtyeitä yhteen, uuden sukupolven kiinnostuttua ramopunkista, Ramonesista ja muusta 1970-luvun tyylisestä punkmusiikista. 2000-luvun ensimmäisellä vuosikymmenellä on syntynyt useita uusia ramopunk-yhtyeitä, kuten 70-luvun vihannekset, Kimmo Liskomäen Pitkät Kalsarit, The Tarjas ja Me Wokkivihannekset. Useat jo toimintansa lopettaneet yhtyeet kuten Himanes, Iskuryhmä, Blitzkrieg Boys ja Sanktio palasivat niin keikoille kuin levytysstudioonkin. 2000-luvun ensimmäisellä vuosikymmenellä julkaistiin myös suuri määrä levyjä ja ympäri Suomea on myös syntynyt joukko ramopunk-tapahtumia.
Ramopunk-henkisiä punk-lehtiä
90-luvun alkupuoliskolla julkaistiin useita ramopunk-henkisiä punk-lehtiä eli punk zinejä: Unicorn, ULO, Subterranean Jungle, Punklehti Pillu ja Surf City. Genren suurten nimien toiminnan hiljentyessä hiljenivät myös alan lehden, kuten Unicorn, joka päätti lopettaa samalla, kun Ne Luumäet lopetti 1993. M!ka Vesterinen on elvyttänyt ramopunk-henkisten lehtien perinnettä aloittamalla vuonna 2009 julkaisemaan Havana Bananas-punk zineä.
Kultainen pesäpallomaila
Kultainen pesäpallomaila on palkinto, joka myönnetään Ramopunk-alan ansioituneelle taholle. Palkinnon lahjoittivat Woimasointu levy-yhtiö ja Häiriköt-yhtye. Mailan on suunnitellut ja toteuttanut Häiriköiden Erkko Salonen. Palkinto myönnettiin ensimmäisen kerran 3.7.2004 Ramopunk.com -sivujen ylläpitäjälle, M!ka Vesteriselle Vuoden 2005 palkinnon sai pitkän linjan punkmuusikko Miika Söderholm (Ypö-Viis, Pojat, Debbie) ja vuoden 2006 palkinnon radiotoimittaja Njassa. 2007-2008 palkintoa ei jaettu lainkaan ja vuoden 2009 palkinnon sai tamperelainen vaihtoehtomusiikkiin keskittynyt ravintola ja keikkapaikka Vastavirta-klubi.
Intel Pentium 4
thumb|Pentium 4 Northwood (P4A). Intel Pentium 4 on Intelin valmistama suoritin, jonka ensimmäinen versio julkaistiin marraskuussa 2000. Sen suunnittelussa otettiin huomioon kuvan- ja videonkäsittelyn sekä pelien ja muun multimedian asettamat vaatimukset.
Pentium 4:n suunnittelufilosofia perustuu siihen, että sen pystyy pitkän liukuhihnansa ansiosta toimimaan suurella kellotaajuudella, jolloin käskyjä voidaan suorittaa tiuhempaan tahtiin. Edeltäjistään poikkeavaa suunnittelufilosofiaa kutsuttiin nimellä netBurst.
Käytännössä tämä suunnittelufilosofia soveltuu hyvin vain ohjausvuon osalta yksinkertaiseen laskentaan. Se myös monimutkaisti piirin ohjausyksikköä, joten muussa kuin DSP-tyyppisessä laskennassa Pentium 4 ei suuresta kellotaajuudestaan huolimatta tarjonnut suorituskykyetua perinteisempiin suorittimiin nähden.
Suorittimella oli myös suuri 128 tavun kokoinen välimuistin lohkokoko, minkä takia se soveltui paljon muistikaistaa käyttävään DSP-laskentaankin; toisaalta se vaati enemmän kaistaa muistilta muita ohjelmia ajettaessa.
Pentium 4:n ulkoinen väylä on 64-bittinen ja se siirtää tietoa neljä kertaa kellojaksossa. (Väylän nopeudeksi ilmoitetaan yleensä tiedonsiirtoväli eikä kellotaajuutta.)
Ensimmäiset Pentium 4 -mallit olivat 32-bittisiä, mutta vuonna 2004 julkaistu Prescott-malli pystyi toimimaan myös 64-bittisessä tilassa. Pentium 4 -suorittimien aikakautena Intel julkisti myös SSE2- ja SSE3-käskykantalaajennukset. Vuonna 2005 Intel korvasi Pentium 4 -suorittimet kaksiytimisillä Pentium D- ja Pentium Extreme -suorittimilla. Nämä suorittimet koostuivat kahdesta erillisestä Pentium 4 -piilastusta samassa paketissa.
Arkkitehtuuri
Pentium 4n suunnitteluperiaatteissa keskityttiin erityisesti raa'an laskentatehon kasvattamiseen yksinkertaisella koodilla. Tätä tehtiin kahdella pääperiaatteella, mahdollisimman suurella kellotaajuudella sekä yksinkertaisten laskentakäskyjen mahdollisimman nopealla suorituksella, monimutkaisempien käskyjen kustannuksella.
Mahdollisimman suuren kellotaajuuden saavuttamiseksi piirin liukuhihna jaettiin 28 vaiheeseen, jolloin jokaisesta yksittäisestä liukuhihnan vaiheesta pystyttiin tekemään mahdollisimman lyhyt.
Lisäksi piirin yksinkertaisia operaatioita suorittavat laskentayksiköt kellotettiin kaksinkertaiselle kellotaajuudelle piirin muihin osiin nähden, mikä mahdollisti erittäin suuren suoritusnopeuden näille yksinkertaisille yksiköille. Haittapuolena tästä oli kuitenkin se, että datansiirrosta piirin hitaiden ja nopeiden osien välillä tuli ylimääräisiä viiveitä, ja pelkästään nopeita yksiköitä käyttävät koodipätkät olivat tosimaailman koodissa hyvin lyhyitä ja harvinaisia.
Nopeat laskentayksiköt oli toteutettu jakamalla 32-bittisten operaatioiden suoritus kahteen kuudentoista bitin palaseen ja suorittamalla operaatiot ensin alimmille biteille ja vasta seuraavalla kellojaksolla ylimmille biteille, kun alimpien bittien tuottama muistinumerobitti on jo valmistunut. Näin alimmat bitit pystyttiin välittämään seuraavan operaation laskettavaksi ennen kuin ylimpiä bittejä oli vielä ehditty laskea, eikä muistinumeron välittämisestä laskentayksikön sisällä tule pullonkaulaa kuten yleensä yhteen- ja vähennyslaskuyksiköissä.
Jotta piirin nopeista laskentayksiköistä saatiin täysi teho irti, piti koodi optimoida Pentium 4:lle eri tavalla kuin aiemmille suorittimelle; esimerkiksi neljällä kertominen sujui muilla suorittimilla nopeimmin siirtämällä bittejä kahden verran oikealle, mutta Pentium 4:lla tämä kannatti tehdä kahdella yhteenlaskulla, koska yhteenlaskut laskettiin nopeilla laskentayksiköillä, kun taas bittien siirto hitailla.
Pentium 4:n välimuistirakenne erosi myös selvästi edeltäjistään; L1-datavälimuisti suunniteltiin mahdollisimman nopeaksi, toimimaan vain kahden kellojakson viiveellä. Haittapuolena tästä oli se, että tällöin tästä välimuistista piti tehdä hyvin pieni, vain 8 KiB:n kokoinen. Niin kauan kuin käytettävä data mahtui L1-välimuistiin, prosessori pystyi toimimaan hyvin nopeasti, mutta tosimaailman ohjelmakoodien käyttämät datamäärät olivat yleensä paljon suurempia.
Prosessorin L2-välimuisti suunniteltiin suoriutumaan erittäin hyvin koodista, jossa datalla on paljon paikallisuutta, esimerkiksi koodista jossa käydään läpi suuria määriä peräkkäistä dataa. Tämän johdosta prosessorilla on verrattain pitkä 128 tavun välimuistilinja, joka soveltuu hyvin ottamaan kaiken kaistanleveyden irti suuren kaistanleveyden omaavasta muistista, mutta epäsäännöllisemmin muistia käyttävillä ohjelmilla johtaa siihen, että muistista ladataan turhaan välimuistiin enemmän dataa kuin pienemmällä lohkokoolla ladattaisiin.